CELEX: 62017CN0002
Language: et
Date: 2017-01-02 00:00:00
Title: Kohtuasi C-2/17: Eelotsusetaotlus, mille on esitanud Tribunal Superior de Justicia de Galicia (Hispaania) 2. jaanuaril 2017 – Instituto Nacional de la Seguridad Social versus Tesorería General de la Seguridad Social ja Jesús Crespo Rey

3.4.2017   
            
            
               ET
            
            
               Euroopa Liidu Teataja
            
            
               C 104/33
            
         Eelotsusetaotlus, mille on esitanud Tribunal Superior de Justicia de Galicia (Hispaania) 2. jaanuaril 2017 – Instituto Nacional de la Seguridad Social versus Tesorería General de la Seguridad Social ja Jesús Crespo Rey
   (Kohtuasi C-2/17)
   (2017/C 104/47)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Galicia
   
      Põhikohtuasja pooled
   
   
      Apellant: Instituto Nacional de la Seguridad Social
   
      Vastustajad apellatsioonimenetluses: Tesorería General de la Seguridad Social, Jesús Crespo Rey
   
      Eelotsuse küsimused
   
   
               1.
            
            
               Kas tuleb arvestada, et Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta (1) XI lisa G osa punkti 2 väljend „neile vaatlusperioodidele ajaliselt võimalikult lähedalseisvad Hispaania sissemaksed“ ei hõlma neid sissemakse aluseid, mis tulenevad Hispaania siseriikliku õigusnormi kohaldamisest, mille kohaselt tagasipöördunud võõrtöötaja, kelle viimased tegelikud sissemaksed Hispaanias olid miinimumalustest suuremad, võib ainult sõlmida sissemakse aluste miinimumtasemel hoidmise kokkuleppe, samas kui olukorras, kui ta oleks paikne töötaja, oleks talle antud võimalus seda kokkulepet sõlmida suuremate aluste kohta?
            
         
               2.
            
            
               Kui vastus eelmisele küsimusele on jaatav, siis kas vastavalt Euroopa Parlamendi ja nõukogu 29. aprilli 2004. aasta määruse (EÜ) nr 883/2004 XI lisa G osa punktile 2 on võõrtöötajale tekitatud kahju heastamiseks sobivaks meetmeks see, kui võtta arvesse tema viimaseid tegelikke Hispaanias tehtud sissemakseid, mis on nõuetekohaselt indekseeritud, ja lugeda sissemaksete säilitamise kokkuleppe alusel täidetud periood neutraalseks või vaheperioodiks?
            
         
      (1)  ELT 2004, L 166, lk 1; ELT eriväljaanne 5/5, lk 72.